**Adatvédelmi tájékoztató és folyamatleírás a felvételi kérelmekkel kapcsolatos adatkezelésről**

Az **Óbudai Egyesített Bölcsődék** az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) előírásai szerint jelen tájékoztatóval és folyamatleírással ezúton tájékoztatja az Ön személyes adatai kezelésével kapcsolatos minden tényről. A folyamatban való részvétellel Ön, mint érintett a jelen folyamatleírás szerint válik az adatkezelés érintettjévé.

**Az adatkezelő pontos megnevezése, elérhetőségei:**

Adatkezelő megnevezése: **Óbudai Egyesített Bölcsődék**

Adatkezelő rövidített neve: **ÓEB**

Adatkezelő székhelye: **1035 Budapest, Szél u. 23-25.**

Adatkezelő adószáma: **15503530-2-41**

Adatkezelő törzsszáma: **503534**

Adatkezelő OM azonosítója: **880009**

Intézményvezető: **Tárnoki Erzsébet**

**Az Adatkezelő telephelyei:**

**Arató Bölcsőde** 1031 Budapest, Arató Emil tér 2.

**Solymár Bölcsőde** 1032 Budapest, Solymár utca 12.

**Szérűskert Bölcsőde** 1033 Budapest, Szérűskert utca 35.

**Kerék Bölcsőde** 1035 Budapest, Kerék utca 12-14.

**Mókus Bölcsőde** 1036 Budapest, Mókus utca 1-3.

**Csillaghegyi Makovecz Bölcsőde** 1039 Budapest, Fodros utca 7.

**Kelta Bölcsőde** 1039 Budapest, Kelta utca 3.

**Medgyessy Bölcsőde** 1039 Budapest, Medgyessy utca 3.

**Víziorgona 1 Bölcsőde** 1039 Budapest, Víziorgona utca 1.

**Intézmény, mint Adatkezelő kapcsolattartója és elérhetősége:**

Név: **Tárnoki Erzsébet**

Telefon: **+36-1 / 388 7781**

E-mail:[**tarnoki.erzsebet@kszki.obuda.hu**](mailto:tarnoki.erzsebet@kszki.obuda.hu)

Honlap:[**http://www.obudaibolcsodek.hu**](http://www.obudaibolcsodek.hu)

**Az Intézmény alapító szerve és fenntartója (a továbbiakban Fenntartó):**

Budapest Főváros III. Kerület Óbuda-Békásmegyer Önkormányzat (1033 Budapest, Fő tér 1-3.)

**A Fenntartó által az Intézmény mellé rendelt költségvetési szerv:**

Budapest Főváros III. Kerület Óbuda-Békásmegyer Önkormányzat Költségvetési Szerveket Kiszolgáló Intézmény (1033 Budapest, Folyamőr utca 22.)

**A Fenntartó által megbízott adatvédelmi tisztviselő megnevezése és elérhetősége:**

L Tender-Consulting Korlátolt Felelősségű Társaság (9111 Tényő, Munkás utca 26.)

**Az adatkezelés folyamatának leírása:**

A járványügyi veszélyhelyzetre való tekintettel a szülőknek/törvényes képviselőknek a felvételi kérelem letöltésére a [**http://www.obudaibolcsodek.hu**](http://www.obudaibolcsodek.hu) weboldalon van lehetőségük. A ***„Bölcsődei adatfelvételi lap”*** kitöltését követően a kérelmeket a kiválasztott bölcsőde e-mail címére tudják visszaküldeni.

A bölcsődei ellátás esetében a beiratkozási időszak a soron következő nevelési-gondozási évre április 1. és április 30. között tart. Beiratkozási időszakon túl érkezett jelentkezésekről férőhely függvényében az intézményvezető dönt.

Amennyiben a bölcsődébe jelentkező kisgyermeknél ételallergia, intolerancia áll fent, *a közétkeztetésre vonatkozó táplálkozás-egészségügyi előírásokról szóló 37/2014. (IV.30.) EMMI rendelet* értelmében bölcsődei alapellátást a Szél Bölcsődében, illetve a Medgyessy Bölcsődében biztosít az Adatkezelő. Figyelemmel arra, hogy a rendelet meghatározza a szakorvosok körét, a bölcsődei felvételnél kizárólag ezt veheti figyelembe az Intézmény (endokrinológia és anyagcsere betegségek ráépített szakképesítéssel rendelkező szakorvos; gastroenterológia alap szakképesítéssel rendelkező szakorvos; diabetológiai szakorvosi licenccel rendelkező szakorvos; allergológia és klinikai immunológia ráépített szakképesítéssel rendelkező szakorvos).

A kérelmezőt a kérelem elbírálásáról június 20-ig – elutasítás esetén írásban – kell értesíteni.

A felvételt nyert gyermekek azonosító kódja az elbírálást követően június első hetében kerül kifüggesztésre a választott bölcsődében.Ha a gyermek nem jut be a kiválasztott helyre, akkor a szülő eldöntheti, hogy várólistán hagyja őt ebben a bölcsődében, vagy elfogadja az Intézmény által javasolt másik bölcsődét.

A bölcsődei felvételhez munkáltatói igazolás benyújtása szükséges.

A III. kerületi bölcsődékbe felvehető az a gyermek:

* Akinek szülői felügyeletet gyakorló szülője, gyámja a III. kerületben lakcímmel rendelkezik és életvitelszerűen is a kerületben él, vagy egyik szülője önkormányzati fenntartású intézményben, vagy önkormányzati alapítású gazdasági társaságnál dolgozik.
* Az ellátást különösen olyan gyermek számára kell biztosítani, akinek a testi, illetve szellemi fejlődése érdekében állandó napközbeni ellátásra van szüksége, akit egyedülálló vagy idős korú személy nevel, vagy akivel együtt a családban három vagy több gyermeket nevelnek, kivéve azt, akinek szülője, gyámja gyermekgondozási segélyben, gyermekgondozási díjban, vagy ápolási díjban részesül, ide nem értve azt az esetet, ha a szülő, illetve gyám a gyermekgondozási segély vagy ápolási díj mellett munkaviszonyban áll vagy keresőtevékenységet végez az *Óbuda-Békásmegyer Önkormányzat Képviselőtestületének 2/1999. (I.29:) önkormányzati rendelet 10. § (3) bekezdése* alapján, illetve aki a GYED extra igénybevétele mellett munkába áll.

A bölcsődei felvételnél előnyben részesül az a gyermek, akinél a családban az egy főre jutó jövedelem a mindenkori minimál nyugdíj kétszeresét nem haladja meg, illetve az a rendszeres gyermekvédelmi kedvezményre jogosult gyermek, akinek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll a *2/1999. (I.29.) rendelet 10. § (5) bekezdése* szerint.

**Az adatkezelés célja:**

bölcsődei jelentkezési/felvételi eljárás lebonyolítása

**Az adatkezelés jogalapja:**

a **GDPR 6. cikk (1) bekezdés e) pontja**, mely szerint az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

Az egészségi állapotra vonatkozó egészségügyi különleges személyes adat kezelésének GDPR 9. cikk (1) szerinti tilalma alól a **GDPR 9. cikk (2) b) pontja** ad felmentést.

**kezelt adatok köre:**

Kitöltött és a kiválasztott bölcsőde elektronikus elérhetőségére elküldött ***„Bölcsődei adatfelvételi lapon”*** szereplő adatok:

A gyermekre vonatkozó adatok:

* a gyermek szülő által képzett kódja (Pl.: Kiss Bence, született 2019.04.01. akkor a gyermek kódja: KiB0401)
* neve;
* születési helye és ideje;
* TAJ száma;
* lakóhelye;
* tartózkodási helye;
* testvéreinek száma és életkora, milyen intézménybe járnak;
* milyen intézménybe és hová jár;
* jár/járt e bölcsődébe, amennyiben igen, hova;
* szakorvos által igazolt ételallergia ténye, megnevezése.

A szülőkre vonatkozó adatok:

* neve;
* leánykori neve;
* lakóhelye;
* tartózkodási helye;
* telefonszáma;
* foglalkozása;
* munkahely neve és címe;
* nyilatkozat arra vonatkozóan, hogy amennyiben a gyermek nem nyer felvételt a választott bölcsődébe, kéri e, hogy a bölcsőde várólistáján maradjon, valamint, hogy elfogadja e az intézmény által felajánlott, másik bölcsődében biztosított férőhelyet.
* aláírása.

Az Intézmény kezeli továbbá a szülő/törvényes képviselő e-mail címét, amelyről a *„Bölcsődei adatfelvételi lapot”* megküldte az Intézménynek.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Intézményaz adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását jogszabály előírhatja. Amennyiben bíróság vagy hatóság jogszabályban rögzített eljárása során személyes adatok átadására kötelezi az Intézményt***,*** úgy az Intézmény jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsájtani.

**A személyes adatok tárolásának időtartama:**

Az Intézmény az adatokat az adatkezelés céljának megvalósulásáig, a jelentkezések elbírálásáról szóló döntés időpontjáig vagy az érintett törlési kérelméig kezeli.

**Az érintetti joggyakorlásra vonatkozó szabályok:**

Az Intézmény tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, ha azok kezelése véleménye szerint jogellenes vagy az azokkal elérendő célból az Intézménynek már nincs rá szüksége,
* kérheti személyes adatai kezelésének korlátozását,
* tiltakozhat az adatkezelés ellen*.*

AzIntézmény törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Tájékoztatjuk, hogy kérelmét elsősorban írásban terjesztheti be az Intézményvezetőnek címzett, jelen tájékoztatóban feltüntetett elérhetőségén. Amennyiben Ön azonban szóbeli tájékoztatást kér, úgy személyazonossága igazolását követően az Intézmény erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Tájékoztatjuk továbbá, hogy amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatos panasszal Ön a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/C.) vagy lakóhelye, vagy tartózkodási helye szerinti törvényszékhez fordulhat. Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, hogy ha előbb az adatkezelőhöz, esetünkben tehát hozzánk fordult, de nem intézkedtünk a kérelmére vagy az intézkedésünket nem fogadta el. Javasoljuk ezért, hogy először Intézményvezetőnkkel vegye fel a kapcsolatot!